text: Fanklub går ind i kampen for VB
  25 september 2014 kl. 12.34
  Vejle Boldklubs officielle fanklub The Crazy Reds er stærkt berørt af det som forgår i Vejle Boldklub i øjeblikket. Derfor appellerer de nu til nye investorer og forsøger selv at få klubbens fans til at spytte penge i kassen.
  - På baggrund af denne situation har vi taget små skridt imod at lave en fan- trust. En fan-fond som på sigt skal gå ind og sørge for at dette ikke kan ske i fremtiden. Vi vil ikke acceptere at vores elskede fodboldklub kan tages fra os, pga. dårlig ledelse/økonomi. Denne fan-trust vil vi gerne være med at til få sat i søen, og håber at mange vil hjælpe med input til hvordan den skal hjælpe Vejle Boldklub, siger Morten J. Hansen, der er kasserer i The Crazy Reds.
  